อาณาจักรแฟรงก์ตะวันออก

**แฟรงก์ตะวันออก** () หรือ **อาณาจักรแฟรงก์ตะวันออก** () เป็นรัฐสืบทอดของจักรวรรดิการอแล็งเฌียงที่ปกครองโดยราชวงศ์การอแล็งเฌียงจนกระทั่ง ค.ศ. 911 สถาปนาผ่านสนธิสัญญาแวร์เดิงใน ค.ศ. 843 ที่แบ่งราชอาณาจักรแฟรงก์ออกเป็นสามส่วน คือ *Francia Orientalis* (อาณาจักรแฟรงก์ตะวันออก); ''Francia Media'' (อาณาจักรแฟรงก์กลาง) และ ''Francia Occidentalis'' (อาณาจักรแฟรงก์ตะวันตก)

การแบ่งแยกตะวันออก-ตะวันตกด้วยสนธิสัญญาแวร์เดิง ซึ่งบังคับใช้โดยการแบ่งแยกภาษาเยอรมัน-ละติน "ค่อย ๆ แข็งแกร่งขึ้นจนกลายเป็นการสถาปนาอาณาจักรที่แยกจากกัน" โดยแฟรงก์ตะวันออกกลายเป็น (หรือเป็น) ราชอาณาจักรเยอมรนี และแฟรงก์ตะวันตกกลายเป็นราชอาณาจักรฝรั่งเศส

## รากศัพท์
คำว่า"แฟรงเกีย" ดินแดนของชาวแฟรงก์ (มีอีกชื่อว่า "อาณาจักนของชาวแฟรงก์") โดยทั่วไปใช้เรียกจักรวรรดิ ราชวงศ์ที่ปกครองเป็นชาวแฟรงก์ แม้ว่าพลเมืองส่วนใหญ่เป็นชนเผ่าเจอร์แมนิกอื่น ๆ ที่มิใช่แฟรงก์ ราชอาณาจักรเยอรมนีส่วนใหญ่เป็นบริเวณแฟรงก์ตะวันออกที่พูดภาษาเจอร์แมนิก โดยเฉพาะหลังการส่งต่อความเป็นกษัตริย์จากกษัตริย์แฟรงก์ไปยังราชวงศ์อ็อทโทของแซกซันใน ค.ศ. 919

คำว่า *orientalis Francia* เดิมสื่อถึง Franconia และพลเมือง *orientales Franci* อันเป็นผู้มีเชื้อชาติแฟรงก์ที่อยู่ทางตะวันออกของแม่น้ำไรน์ การใช้คำนี้ในความหมายที่กว้างขึ้นเพื่ออ้างถึงอาณาจักรทางตะวันออก เป็นนวัตกรรมในราชสำนักของลูทวิชชาวเยอรมัน เนื่องจากแฟรงก์ตะวันออกสามารถเชื่อมโยงกับออสตราเซียเก่า ซึ่งเป็นดินแดนใจกลางของชาวแฟรงก์ การเลือกใช้คำศัพท์ของลูทวิชจึงบ่งบอกถึงความทะเยอทะยานของพระองค์ ในรัชสมัยของอาร์นุลฟ์แห่งคารินเทีย พระราชนัดดาของพระองค์ รากศัพท์นี้ส่วนใหญ่ถูกละทิ้ง และอาณาจักรนี้จึงถูกเรียกสั้น ๆ ว่า *Francia*

เมื่อมีความจำเป็น เช่นในสนธิสัญญาบ็อนกับชาวแฟรงก์ตะวันตกใน ค.ศ. 921 จึงมีคำคุณศัพท์ "ตะวันออก" ปรากฏขึ้น พระเจ้าไฮน์ริชที่ 1 ทรงอ้างถึงพระองค์เองในสนธิสัญญาเป็น *rex Francorum orientalium* ซึ่งแปลว่า "กษัตริย์แห่งชาวแฟรงก์ตะวันออก" ในคริสต์ศตวรรษที่ 12 อ็อทโทแห่งไฟรซิง นักประวัติศาสตร์ ได้ใช้ศัพท์แบบการอแล็งเฌียง โดยอธิบายว่า "อาณาจักรตะวันออกของชาวแฟรงก์" (*orientale Francorum regnum*) นั้น "ปัจจุบันเรียกเป็น อาณาจักรของชาวเยอรมัน" (*regnum Teutonicorum*)

## ประวัติศาสตร์
### การเสื่อมถอยของราชอาณาจักรแฟรงก์
เดือนสิงหาคม ค.ศ. 843 สงครามกลางเมืองที่เกิดขึ้นหลังการสิ้นพระชนม์ของจักรพรรดิหลุยส์ผู้ศรัทธาที่ดำเนินมาสามปียุติลงเมื่อพระโอรสและทายาททั้งสามของพระองค์ตกลงทำสนธิสัญญาแวร์เดิงร่วมกัน การแบ่งดินแดนได้ยึดแม่น้ำเมิซ, แม่น้ำสเกลต์, แม่น้ำซาโอน และแม่น้ำโรนเป็นหลักสำคัญ โลแธร์ที่ 1 พระโอรสคนโตได้ครองตำแหน่งจักรพรรดิปกครองราชอาณาจักรแฟรงก์กลาง ชาร์ลส์ผู้ศีรษะล้านได้ครองราชอาณาจักรแฟรงก์ตะวันตก ส่วนลุดวิจชาวเยอรมันได้ครองพื้นที่ส่วนแบ่งทางตะวันออกซึ่งประกอบด้วยดินแดนที่พูดภาษาเยอรมันเป็นส่วนใหญ่ ได้แก่ ดัชชีซัคเซิน, ออสตราเซีย, อาลามันเนีย, ดัชชีบาวาเรีย และรัฐชายแดนคารินเธีย

ปี ค.ศ. 869 สนธิสัญญาเมียร์เซอน์ได้แบ่งโลทาริงเกียให้แก่ราชอาณาจักรแฟรงก์ตะวันตกและตะวันออก ราชอาณาจักรแฟรงก์กลางที่ดำรงอยู่ได้ไม่นานปิดฉากก่อเกิดเป็นสงครามระหว่างชาวฝรั่งเศสและชาวเยอรมนีที่ดำเนินไปจนถึงคริสต์ศตวรรษที่ 20

### ราชอาณาจักรแฟรงก์ตะวันออกภายใต้ราชวงศ์การอแล็งเฌียง
จักรพรรดิคาร์ลพระวรกายพ่วงพีรวมดินแดนทั้งหมดของชาวแฟรงก์เข้าด้วยกันอีกครั้งเป็นระยะเวลาสั้น ๆ แต่ในปี ค.ศ. 888 เหล่าขุนนางได้ปลดพระองค์ออกจากตำแหน่งและอาร์นอล์ฟแห่งคารินเธียได้รับเลือกเป็นกษัตริย์ของราชอาณาจักรแฟรงก์ตะวันออก

อำนาจกษัตริย์ในราชอาณาจักรแฟรงก์ตะวันออกที่อ่อนแอลงเรื่อย ๆ ทำให้ตำแหน่งดยุคแห่งบาวาเรีย, ดยุคแห่งสวาเบีย, ดยุคแห่งแฟรงโกเนีย และดยุคแห่งโลธาริงเกียที่เคยมาจากการแต่งตั้งกลายเป็นตำแหน่งที่สืบทอดต่อทางสายเลือด กษัตริย์ต้องรับมือกับการก่อกบฏในแคว้นต่าง ๆ มากขึ้นเรื่อย ๆ

### พระเจ้าคอนราดที่ 1 ได้รับเลือกเป็นกษัตริย์
ในปี ค.ศ. 911 ขุนนางซัคเซิน, แฟรงโกเนีย, บาวาเรีย และสวาเบียเลิกปฏิบัติตามธรรมเนียมดั้งเดิมที่จะเลือกเชื้อพระวงศ์คนใดคนหนึ่งของราชวงศ์การอแล็งเฌียงมาเป็นกษัตริย์ปกครองพวกตนและได้เลือกคอนราดที่ 1 เป็นกษัตริย์คนใหม่ของพวกตนในวันที่ 10 พฤศจิกายน ค.ศ. 911 แต่การสร้างอำนาจเหนือดยุคคนอื่น ๆ ไม่ใช่เรื่องง่าย ไฮน์ริช ดยุคแห่งซัคเซินได้ก่อกบฏต่อพระเจ้าคอนราดที่ 1 จนถึงปี ค.ศ. 915 และการต่อสู้แย่งชิงอำนาจกับอาร์นอล์ฟ ดยุคแห่งบาวาเรียทำให้พระเจ้าคอนราดต้องแลกด้วยชีวิตของพระองค์ บนเตียงสิ้นพระชนม์พระเจ้าคอนราดที่ 1 ได้เลือกไฮน์ริชแห่งซัคเซินเป็นผู้สืบทอดตำแหน่งที่มีคุณสมบัติเพียบพร้อมที่สุด 

### จักรวรรดิโรมันอันศักดิ์สิทธิ์ถือกำเนิด
การได้รับเลือกเป็นกษัตริย์ของพระเจ้าไฮน์ริชที่ 1 ทำให้ตำแหน่งกษัตริย์ถูกเปลี่ยนมือจากชาวแฟรงก์มาเป็นชาวซัคเซิน (แซ็กซัน) แต่มีเพียงซัคเซินและแฟรงโกเนียที่เลือกพระองค์เป็นกษัตริย์ พระเจ้าไฮน์ริชต้องกำราบดยุคคนอื่น ๆ เมื่อทรงสิ้นพระชนม์ในเดือนกรกฎาคม ค.ศ. 936 ราชอาณาจักรที่แข็งแกร่งขึ้นกว่าเดิมในรัชสมัยของพระองค์ได้ตกเป็นออทโท พระโอรสของพระองค์ที่ต่อมาได้รับการสวมมงกุฎจักรพรรดิในโรมในปี ค.ศ. 962 อันเป็นการเริ่มต้นของจักรวรรดิโรมันอันศักดิ์สิทธิ์

## ดูเพิ่ม
* ประวัติศาสตร์เยอรมนี

## อ้างอิง

## ข้อมูล

*Bernard Bachrach and David Bachrach. "The Saxon Military Revolution, 912–973: Myth and Reality". *Early Medieval Europe* **15** (2007), 186–222. 
*Bernard Bachrach and David Bachrach. "Early Saxon Frontier Warfare: Henry I, Otto I, and Carolingian Military Institutions". *Journal of Medieval Military History* **10** (2012), 17–60.
*David Bachrach. "Exercise of Royal Power in Early Medieval Europe: The Case of Otto the Great, 936–973". *Early Medieval Europe* **17** (2009), 389–419. 
*David Bachrach. "The Written Word in Carolingian-Style Fiscal Administration under King Henry I, 919–936". *German History* **28**:4 (2010), 399–423. 
*John W. Bernhardt. *Itinerant Kingship and Royal Monasteries in Early Medieval Germany, c. 936–1075*. Cambridge Studies in Medieval Life and Thought, 21. Cambridge: Cambridge University Press, 1993.  
* 
*Jim Bradbury. *The Capetians: Kings of France, 987–1328*. London: Hambledon Continuum, 2007.
*Eric J. Goldberg. "'More Devoted to the Equipment of Battle Than the Splendor of Banquets': Frontier Kingship, Military Ritual, and Early Knighthood at the Court of Louis the German". *Viator* **30** (1999), 41–78. 
* 
* 
* 
* 
*Eckhard Müller-Mertens. "The Ottonians as Kings and Emperors". Timothy Reuter, ed. *The New Cambridge Medieval History. Volume II: c.900–c.1024*. Cambridge: Cambridge University Press, 1999.
* 
*Timothy Reuter. "The Medieval German *Sonderweg*? The Empire and its Rulers in the Highe Middle Ages". In *Kings and Kingship in Medieval Europe*, ed. Anne J. Duggan (London: 1993), 179–211.
* 
* 
* 
*Susan Reynolds. *Kingdoms and Communities in Western Europe, 900–1300*. Oxford: Clarendon, 1997.
*Len Scales. *The Shaping of German Identity: Authority and Crisis, 1245–1414*. Cambridge: Cambridge University Press, 2012.
* 
*Karl Ferdinand Werner. "Les nations et le sentiment national dans l'Europe médiévale". *Revue Historique*, **244**:2 (1970), 285–304.
* 

ฟรงก์ตะวันออก
หมวดหมู่:รัฐและดินแดนที่ก่อตั้งในคริสต์ศตวรรษที่ 9